text: Ny trekløverregering er klar
  27 november 2016 kl. 14.11
  Statsminister Lars Løkke Rasmussen bekræfter, at Venstre, Liberal Alliance og De Konservative går sammen i en nye trekløverregering.
  Lars Løkke Rasmussen præsenterede søndag eftermiddag på et pressemøde regeringsgrundlaget.  Den nye regering ønsker bl.a. at færre skal betale topskat og samtidig kommer der en ny jobreform, der skal få flere danskere i arbejde.
  Lars Løkke Rasmussen vil mandag gå til dronningen for at præsentere den nye regering. Det forventes derfor ikke, at der kommer mere frem i dag omkring navne på ministrene i den nye regering.
  TV2 skriver, at den nye regering kommer til at bestå af 22 ministre. Den nuværende har kun 17. Venstre får 13, Liberal Alliance seks og De Konservative tre.
  Det betyder samtidig, at der ikke bliver plads til fire ministre fra den nuværende Venstre-regering.
  Den nye regering bliver præsenteret på Amalienborg klokken 11.00.
  
  Marienborgaftale på plads. Trekløverregering på vej… #Trekløver #dkpol pic.twitter.com/93OM11t6YD
  
  